CELEX: 32022D0875
Language: lv
Date: 2022-06-01 00:00:00
Title: Komisijas Īstenošanas lēmums (ES) 2022/875 (2022. gada 1. jūnijs) par konkrētiem pagaidu ārkārtas pasākumiem saistībā ar Āfrikas cūku mēri Itālijā (izziņots ar dokumenta numuru C(2022) 3727) (Autentisks ir tikai teksts itāļu valodā) (Dokuments attiecas uz EEZ)

3.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 152/190
               
            
         KOMISIJAS ĪSTENOŠANAS LĒMUMS (ES) 2022/875
         (2022. gada 1. jūnijs)
         par konkrētiem pagaidu ārkārtas pasākumiem saistībā ar Āfrikas cūku mēri Itālijā
         
            
               (izziņots ar dokumenta numuru C(2022) 3727)
            
         
         (Autentisks ir tikai teksts itāļu valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 259. panta 2. punktu,
         tā kā:
         
                     (1)
                  
                  
                     Āfrikas cūku mēris ir vīrusa izraisīta infekcijas slimība, kas skar turētas cūkas un savvaļas cūkas un var nopietni ietekmēt attiecīgo dzīvnieku populāciju un lauksaimniecības rentabilitāti, traucējot šo dzīvnieku un to izcelsmes produktu sūtījumu pārvietošanu Savienībā un eksportu uz trešām valstīm.
                  
               
                     (2)
                  
                  
                     Ja savvaļas cūku populācijā uzliesmo Āfrikas cūku mēris, pastāv nopietns risks, ka minētā slimība varētu izplatīties tālāk savvaļas cūku populācijā un uz turētu cūku objektiem.
                  
               
                     (3)
                  
                  
                     Komisijas Deleģētā regula (ES) 2020/687 (2) papildina noteikumus par tādu sarakstā norādīto slimību kontroli, kuras minētas Regulas (ES) 2016/429 9. panta 1. punkta a), b) un c) apakšpunktā un Komisijas Īstenošanas regulā (ES) 2018/1882 (3) ir definētas kā A, B un C kategorijas slimības. Konkrētāk, Deleģētās regulas (ES) 2020/687 63. līdz 66. pants paredz konkrētus pasākumus, kas veicami gadījumā, ja savvaļas dzīvniekiem ir oficiāli apstiprināts kādas A kategorijas slimības uzliesmojums, tai skaitā Āfrikas cūku mēris savvaļas cūkām. Proti, šie noteikumi paredz noteikt inficēto zonu un aizliegt sarakstā norādīto sugu savvaļas dzīvnieku un no tiem iegūtu dzīvnieku izcelsmes produktu pārvietošanu.
                  
               
                     (4)
                  
                  
                     Komisijas Īstenošanas regulā (ES) 2021/605 (4) ir izklāstīti īpaši slimību kontroles pasākumi, kas attiecas uz Āfrikas cūku mēri. Konkrētāk, minētās īstenošanas regulas 3. panta b) punktā noteikts, ka tad, ja kādas dalībvalsts apgabalā noticis Āfrikas cūku mēra uzliesmojums savvaļas cūku populācijā, saskaņā ar Deleģētās regulas (ES) 2020/687 63. pantu ir jānosaka inficētā zona. Turklāt minētās īstenošanas regulas 6. pants paredz, ka minēto apgabalu iekļauj I pielikuma II daļas sarakstā kā II līmeņa ierobežojumu zonu un ka nekavējoties tiek pielāgota saskaņā ar Deleģētās regulas (ES) 2020/687 63. pantu izveidotā inficētā zona, lai tā ietvertu vismaz attiecīgo II līmeņa ierobežojumu zonu. Īstenošanas regulā (ES) 2021/605 noteiktie īpašie kontroles pasākumi attiecībā uz Āfrikas cūku mēri cita starpā paredz aizliegumu II līmeņa ierobežojumu zonās esošos objektos turētu cūku un to izcelsmes produktu sūtījumus pārvietot ārpus minētajām zonām.
                  
               
                     (5)
                  
                  
                     Itālija informēja Komisiju par pašreizējo situāciju tās teritorijā pēc 2022. gada 27. maijā apstiprinātā Āfrikas cūku mēra uzliesmojuma savvaļas cūku populācijā Rieti provincē, Lacio reģionā. Attiecīgi minētās dalībvalsts kompetentajai iestādei ir jānosaka inficētā zona saskaņā ar Deleģēto regulu (ES) 2020/687 un Īstenošanas regulu (ES) 2021/605.
                  
               
                     (6)
                  
                  
                     Lai novērstu nevajadzīgus tirdzniecības traucējumus Savienībā un izvairītos no tā, ka trešās valstis var uzlikt nepamatotus šķēršļus tirdzniecībai, sadarbībā ar Itāliju nepieciešams Savienības līmenī minētajā dalībvalstī noteikt Āfrikas cūku mēra inficēto zonu.
                  
               
                     (7)
                  
                  
                     Lai nepieļautu Āfrikas cūku mēra tālāku izplatīšanos, papildus Deleģētās regulas (ES) 2020/687 63. līdz 66. pantā noteiktajiem pasākumiem, līdz brīdim, kad nesenā uzliesmojuma skartais Itālijas apgabals tiks iekļauts Īstenošanas regulas (ES) 2021/605 I pielikuma II daļas sarakstā kā II līmeņa ierobežojumu zona, minētajā regulā noteiktie īpašie kontroles pasākumi attiecībā uz Āfrikas cūku mēri, kurus piemēro II līmeņa ierobežojumu zonās esošos objektos turētu cūku un to izcelsmes produktu sūtījumu pārvietošanai ārpus minētajām zonām, būtu jāpiemēro arī šādu sūtījumu pārvietošanai no inficētās zonas, kas Itālijā izveidota minētā nesenā uzliesmojuma rezultātā.
                  
               
                     (8)
                  
                  
                     Attiecīgi minētā inficētā zona Itālijā būtu jāiekļauj šā lēmuma pielikumā un uz to būtu jāattiecina īpašie kontroles pasākumi attiecībā uz Āfrikas cūku mēri, kurus piemēro II līmeņa ierobežojumu zonām, kas noteiktas Īstenošanas regulā (ES) 2021/605. Tomēr, ņemot vērā jaunas epidemioloģiskās situācijas nopietnību saistībā ar Āfrikas cūku mēri Savienībā un paaugstināto slimības tālākās izplatīšanās tūlītējo risku, būtu jānosaka, ka turētu cūku un to izcelsmes produktu sūtījumu pārvietošana no inficētās zonas uz citām dalībvalstīm un trešām valstīm saskaņā ar minēto īstenošanas regulu nav atļauta. Zonējuma piemērošanas termiņš būtu jānosaka šajā lēmumā.
                  
               
                     (9)
                  
                  
                     Tādēļ, lai mazinātu risku, ko rada šis nesenais Āfrikas cūku mēra uzliesmojums savvaļas cūku populācijā Itālijā, ar šo lēmumu būtu jānosaka, ka Itālijai līdz šā lēmuma piemērošanas beigām ir jāaizliedz inficētajā zonā turētu cūku un to izcelsmes produktu sūtījumu pārvietošana uz citām dalībvalstīm un trešām valstīm.
                  
               
                     (10)
                  
                  
                     Ņemot vērā epidemioloģiskās situācijas steidzamību Savienībā attiecībā uz Āfrikas cūku mēra izplatīšanos, ir svarīgi, lai šajā lēmumā noteiktie pasākumi tiktu piemēroti pēc iespējas drīzāk.
                  
               
                     (11)
                  
                  
                     Attiecīgi, gaidot Augu, dzīvnieku, pārtikas aprites un dzīvnieku barības pastāvīgās komitejas atzinumu, būtu nekavējoties jānosaka inficētā zona Itālijā un tā jāiekļauj šā lēmuma pielikumā, nosakot arī zonējuma piemērošanas termiņu.
                  
               
                     (12)
                  
                  
                     Šis lēmums ir jāpārskata nākamajā Augu, dzīvnieku, pārtikas aprites un dzīvnieku barības pastāvīgās komitejas sanāksmē,
                  
               IR PIEŅĒMUSI ŠO LĒMUMU.
         
            1. pants
            Itālija nodrošina, ka tās kompetentā iestāde saskaņā ar Deleģētās regulas (ES) 2020/687 63. pantu un Īstenošanas regulas (ES) 2021/605 3. panta b) punktu nekavējoties nosaka Āfrikas cūku mēra inficēto zonu un ka šī zona ietver vismaz šā lēmuma pielikumā norādītos apgabalus.
         
         
            2. pants
            Itālija nodrošina, ka šā lēmuma pielikumā minētajos apgabalos, kas noteikti kā inficētā zona, papildus Deleģētās regulas (ES) 2020/687 63. līdz 66. pantā noteiktajiem pasākumiem piemēro īpašos kontroles pasākumus attiecībā uz Āfrikas cūku mēri, kuri piemērojami II līmeņa ierobežojumu zonām, kas noteiktas Regulā (ES) 2021/605.
         
         
            3. pants
            Itālija aizliedz lēmuma pielikumā noteiktajā inficētajā zonā iekļautajos apgabalos turētu cūku un to izcelsmes produktu sūtījumu pārvietošanu uz citām dalībvalstīm un trešām valstīm.
         
         
            4. pants
            Šo lēmumu piemēro līdz 2022. gada 31. augustam.
         
         
            5. pants
            Šis lēmums ir adresēts Itālijas Republikai.
         
         
            Briselē, 2022. gada 1. jūnijā
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 84, 31.3.2016., 1. lpp.
         
         
            (2)  Komisijas Deleģētā regula (ES) 2020/687 (2019. gada 17. decembris), ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes Regulu (ES) 2016/429 (OV L 174, 3.6.2020., 64. lpp.).
         
            (3)  Komisijas Īstenošanas regula (ES) 2018/1882 (2018. gada 3. decembris) par dažu slimību profilakses un kontroles noteikumu piemērošanu attiecībā uz sarakstā norādīto slimību kategorijām un ar ko izveido sarakstu ar sugām un sugu grupām, kas rada sarakstā norādīto slimību ievērojamu izplatības risku (OV L 308, 4.12.2018., 21. lpp.).
         
            (4)  Komisijas Īstenošanas regula (ES) 2021/605 (2021. gada 7. aprīlis), ar ko nosaka īpašus kontroles pasākumus attiecībā uz Āfrikas cūku mēri (OV L 129, 15.4.2021., 1. lpp.).
      
      
         
            PIELIKUMS
            
                        Apgabali, kuri Itālijā noteikti par inficēto zonu, kā minēts 1. pantā
                     
                     
                        Datums, līdz kuram pasākumi piemērojami
                     
                  
                        Šādas Rieti provinces pašvaldības:
                        
                                    —
                                 
                                 
                                    Borgo Velino,
                                 
                              
                                    —
                                 
                                 
                                    Micigliano,
                                 
                              
                                    —
                                 
                                 
                                    Posta,
                                 
                              
                                    —
                                 
                                 
                                    Borbona,
                                 
                              
                                    —
                                 
                                 
                                    Cittaducale,
                                 
                              
                                    —
                                 
                                 
                                    Castel Sant’Angelo,
                                 
                              
                                    —
                                 
                                 
                                    Antrodoco,
                                 
                              
                                    —
                                 
                                 
                                    Petrella Salto,
                                 
                              
                                    —
                                 
                                 
                                    Fiamignano.
                                 
                              Šādas l’Akvilas provinces pašvaldības:
                        
                                    —
                                 
                                 
                                    Cagnano Amiterno.
                                 
                              
                     
                        2022. gada 31. augusts